jkorsvik/nowiki_second_scrape_merged huggingface dataset:
Viola Florence Barnes

Viola Florence Barnes (født 28. august 1885 i Albion i Nebraska i USA, død 1. juli 1979) var en amerikansk historiker og forfatterinne, en av de fremste kvinnelige historikere i USA under første halvdel av 1900-tallet.
Viola Florence Barnes studerte ved University of Nebraska og ved Yale University. Hun underviste ved Smith College (1933) og Mount Holyoke College (1933–1952). I 1940 ble hun æret av Women's Centennial Congress som en av hundre fremgangsrike kvinner som hadde utmerket seg innen områder som tisligere hadde vært lukket for kvinner.
Hennes tyngdepunkt var New Englands og de maritime provinsers historie. Hens  best kjente verk er The Dominion of New England (1923).


== Referanser ==


== Litteratur ==
John G. Reid: Viola Florence Barnes, 1885-1979: a historian's biography, University of Toronto Press, 2005
"Viola Florence Barnes." Contemporary Authors Online. Detroit: Gale, 2001. Gale Biography In Context. Web. 13 Feb. 2011.
De kanadiske kystprovinser

De kanadiske kystprovinser (engelsk Canadian Maritimes, fransk Les Maritimes) betegner de kanadiske provinsene Nova Scotia, New Brunswick og Prince Edward Island.
På midten av 1800-tallet ble det ført samtaler om en union mellom kystprovinsene, som da var britiske kolonier. Samtalene ble i stedet avsluttet med opprettelsen av en større union, Canada, i år 1867. Prince Edward Island var imidlertid ikke del av denne uinion,og tiltrådte i den kanadiske føderasjon først den 1. juli 1873.


== Referanser ==


== Eksterne lenker ==
(en) Maritimes – kategori av bilder, video eller lyd på Commons
Marvel Rea

Marvel Luciel Rea (født 9. november 1901 i Ainsworth i Brown County i Nebraska i USA; død 17. juni 1937 i Los Angeles i California) var en amerikansk filmskuespiller.


== Liv og virke ==


=== Bakgrunn ===
Marvel Rea var datter av John Thomas Rea og hans hustru Nellie Thurman Rea. Hennes storebror, Thomas Rea (1898–1957), var på 1920-tallet kameramann for spillefilmer. I 1910, da Marvel Rea var ni år gammel, flyttet familien fra Nebraska til Los Angeles.


=== Karrière og privatliv ===
Hun hadde lenge ønsket seg å bli skuespiller. I 1917 fikk hun kontrakt med Keystone Studios, og samme år gav de henne en birolle i kortfilmen Dangers of a Bride ved Gloria Swansons side. Rea fikk så en rekke filmtilbud, men det ble for det meste med biroller. Først i 1918 fikk hun med Her Screen Idol sammen med Ford Sterling en større rolle foran kamera. Hennes eneste hovedrolle hadde hun i 1919 i Why Beaches Are Popular som ble regissert av F. Richard Jones. Frem til 1921 var Rea med i 27 kortfilmer. Formodentlig var det hennes overgang til 20th Century Fox som førte til at hennes karrière kom til en brå avslutning.
Rea giftet seg da hun var 17 år gammel, i oktober 1918, med Henry Page Wells, men skilte seg fra ham allerede i november 1918. Rea beskyldte sin ektemann for å ha brukt mesteparten av sine inntekter på 800 dollar på rusgift. Skilsmissen ble rettskraftig i august 1922.
I august 1936 kunngjorde hun sin forlovelse med Edwin J. Wilkinson, og de giftet seg tidlig på høsten samme år.


=== Overfall og død ===
Hennes liv tok en dramatisk vending den 2. september 1936. Dette var på en tid da det ikke var særlig vanlig at skuespillere hadde livvakter. Hun var underveis på gaten i Los Angeles da en bil med tre unge menn stanset ved siden av henne. De tilbød å kjøre henne hjem, men hun avslo. Så skjedde alt raskt: De tre overmannet henne, rev henne inn i kjøretøyet og kjørte henne til en ravine i South Los Angeles. Der voldtok de henne og skar henne opp med glassbrott. Da hun mistet bevisstheten forlot de henne.
Fire timer etter kom hun til bevissthet, og anmeldte overfallet kort tid etter på Los Angeles Police Department. De tre mennene ble raskt funnet, og ble i januar 1937 dømt til fengselsstraffer på mellom ett år og femti år.
Marvel Rea kom seg aldri psykisk. I juni 1937, ni måneder etter overfallet, begikk hun selvmord ved å drikke insektsgift.Overfallsmennene apellerte sine straffer, og de ble løslatt i 1939.


== Referanser ==


== Eksterne lenker ==
(en) Marvel Rea på Internet Movie Database 
(en) Marvel Rea hos The Movie Database
Smack

Smack, en forkortelse for Simplified Mandatory Access Control Kernel, er en sikkerhetsmodul i Linuxkjernen som beskytter data og prosessinteraksjon mot ondsinnet manipulasjon. Smack benytter et sett med regler for obligatorisk aksesskontroll, og har enkelhet som sin hovedmålsetning. Smack ble en del av Linuxkjernen i versjon 2.6.25, og ble benyttet i den tidligere Linuxdistribusjonen MeeGo. 


== Referanser ==
HBO Nordic

HBO Nordic var en internasjonal videostrømmetjeneste som rettet seg mot det nordiske markedet. 26. oktober 2021 ble tjenesten lagt ned og erstattet av HBO Max.Tjenesten ble eid og driftet av det amerikanske tv-selskapet HBO og ble lansert i desember 2012 i Danmark, Finland, Norge og Sverige. HBO Nordic krevde registering og betaling for å kunne strømme innholdet til sin smarttelefon, nettbrett, datamaskin eller fjernsyn. Tjenesten tilbød originalinnhold fra HBO og innhold fra leverandører som Showtime, AMC, FX, Hulu, BBC og Starz – til sammen 4000 tv-episoder og flere hundre filmer og dokumentarer. HBO Nordic produserte også eget innhold, inkludert norske serier som Beforeigners og Velkommen til Utmark. Tjenesten var tilgjengelig som applikasjon, og via digital-tv-tilbydere som Telia og Telenor.  


== Bakgrunn ==
HBO hadde før 2012 forsøkt å ta seg inn på det nordiske tv-markedet, blant annet som en av budgiverne da franskeide Canal+ skulle selge sin nordiske versjon i 2008. Til slutt måtte HBO gi tapt for svenske TV4-Gruppen, som tilbød 320 millioner euro for Canal+. I stedet valgte HBO å lansere sin egen videostrømmetjeneste for Norden. 
15. august 2012 kunngjorde HBO at de hadde startet HBO Nordic i samarbeid med Parsifal International, eid av svenske Peter Ekelund. Tjenesten ble lansert i Norge høsten 2012, parallelt med en annen stor internasjonal strømmeleverandør, Netflix. De første nordiske kundene fikk tilgang i oktober 2012, mens tjenesten ble åpnet for alle i desember samme år. I Norge ville tjenesten innføre abonnement med tolv måneders bindingstid, men ble nektet av Forbrukerombudet.I 2020 ble det klart at HBO Nordic skulle erstattes av HBOs internasjonale videostrømmetjeneste HBO Max. Overgangen skjedde 26. oktober 2021.


== Egenproduksjoner fra HBO ==


=== Nordiske originalserier fra HBO Nordic ===
Beforeigners (2019)
Velkommen til Utmark (2021)


=== Internasjonale originalserier fra HBO ===


== Referanser ==


== Eksterne lenker ==
Offisielt nettsted 
(sv) Offisielt nettsted 
(da) Offisielt nettsted 
(fi) Offisielt nettsted
Peter George Peterson

Peter George Peterson (født 5. juni 1926 i Kearney i Nebraska i USA, død 20. mars 2018 i Manhattan) var en amerikansk republikansk politiker og bedriftsleder. Han tjenestegjorde som USAs handelsminister 1972–1973. Han var administrende direktør i investeringsbanken Lehman Brothers 1973–1984 (selskapet het etter 1977 Lehman Brothers, Kuhn, Loeb, Inc.) Han grunnla i år 2008 stiftelsen Peter G. Peterson Foundation.


== Liv og virke ==
Petersons foreldre var innvandrere fra Hellas. Faren endret sitt navn fra Georgios Petropoulos til George Peterson. Peter George Peterson ble uteksaminert i 1947 fra Northwestern University og avla i 1951 sin MBA-grad ved University of Chicago.
Peterson ettertrådte i 1972 Maurice Stans som handelsminister. Han ble etterfulgt det følgende år av Frederick B. Dent. Lehman Brothers var havnet i krise etter Robert Lehmans død i år 1969 da intet medlem av Lehman-familien var aktivt involvert i forretningsdriften. Med Peterson som administrerende direktør oppnådde Lehman Brothers rekordhøye overskudd etter at virksomheten hadde vært tapsbringende på tidspunktet for hans ansettelse. Kurven svingte senere på nytt og Lewis Glucksman overtok. Etter Lehman Brothers var Peterson med på å grunnlegge Blackstone Group.


== Referanser ==


== Eksterne lenker ==
(en) Peter George Peterson på Internet Movie Database 
(en) Miller Center ved University of Virginia
(en) Peter G. Peterson Foundation
James Clifford Turpin

James Clifford Turpin (født 6. mai 1886, død januar 1966) var en amerikansk luftfartspioner som fløy med  Wright Exhibition Team.
Han studerte et år ved Purdue University 1908. Tok deretter flysertifikat og begynte hos Wrights i 1910, fløy oppvisninger over hele landet. Gruppen ble oppløst i 1911. I mai 1912 leide Turpin en Wright Modell C og fløy sitt eget Show. Mens han fløy fra Seattle stadion sneiet Turpin's en Bardn å unngå en å treffe en kameramann, og kom til å svinge inn mot en tribune,drepte en tilskuer. Etter at hans flygende partner, Phil Parmalee omkom i Yakima, Washington sluttet Turpin å fly. 
Han døde i januar 1966. Han ble gravlagt i Lothrop Hill Cemetery i Barnstable, Massachusetts. Turpin etterlot seg en datter.


== Referanser ==


== Eksterne lenker ==
(en) James Clifford Turpin hos Find a Grave
Washington ' s første flyet dødsulykke skjer på Enger Race Track i Georgetown på Mai 30, 1912.
Kontekstskifte

Et kontekstskifte er innenfor informatikken den prosess som lagrer og gjenoppretter tilstanden (mer presist den utførende kontekst) til en prosess eller tråd slik at utførelsen kan fortsette på samme punkt senere. Dette gjør det mulig for flere prosesser å dele en enkelt mikroprosessor og er den sentrale egenskap til et operativsystem med fleroppgavekjøring.


== Eksterne lenker ==
Kontekstskifte - ved OSDev.org
Ius gentium

Ius gentium (latin, «folkenes rett») betegnet i romerretten den delen av retten som ordnet forholdet til utlendinger (peregrini). Den romerske borgerretten (ius civile) gjaldt bare for romerske borgere. Etterhvert som romernes handel og omgang med fremmede ble viktigere, utviklet det seg egne rettsnormer for forholdet til disse. Den embetsmannen som hadde ansvaret for rettstvister mellom romerske borgere og fremmede var «fremmedpretoren» (praetor peregrinus), en av pretorene.
I en annen sammenheng ble ius gentium brukt av de romerske juristene for å betegne den retten som var felles for alle mennesker. Det var et snevrere begrep enn ius naturale, den retten som var felles for alle levende vesener, men videre enn ius civile, borgerretten i en bestemt stat.
I moderne tid er ius gentium blitt brukt som et synonym for folkeretten, som bestemmer forholdet mellom stater.


== Litteratur ==
Jan Fridthjof Bernt: Juss, samfunn og rettsanvendelse. Oslo: Gyldendal, 1999
Nordvik (Russland)

Nordvik (russisk:  Нордвик) er en tidligere bosetting i Nordvikbukta i Laptevhavet nord i Russland. Stedet ligger på Urjung Tumus-halvøya ved utløpet av Khatangaelva i Krasnojarsk kraj. På stedet lå det tidligere en gulag.
På Urjung Tumus-halvøya har det blitt funnet fossiler av en plesiosaurus (Plesiosaurus robustus)


== Historie ==
I 1933 sendte det nyopprettede  Glavsevmorput (hovedadministrasjonen for Nordøstpassasjen) dampskipet «Pravda» med en oljeekspedisjon til Nordvik ledet av Nikolaj Urvantsev. Kaptein Belitskij valgte å seile inn Nordvikbukta. Dette var ukjent farvann så de seilte rett inn i bukta uten å sjekke dybden. Derfor gikk de på grunn to ganger.
Det ble, ifølge Urvantsev, ikke funnet noe mye olje i området i de neste årene, bare små oljereserver, det var derimot mye salt der. Det ble opprettet en gulag, hvor tvangsarbeidere kunne forsette og utvinne salt. Fra 1930-årene ble Nordvik en viktig saltkilde for fiskeriene i Nord-Russland. 
Gulagen ble i 1940-årene nedlagt da amerikanerne kom til Nordvik siden de var allierte med Sovjetunionen. Etter dette ble deporterte sovjeter sendt dit for å holde saltutvinningen i gang til Nordvik ble nedlagt og fraflyttet i 1956.


== Kilder ==
William Barr, The First Soviet Convoy to the Mouth of the Lena. (engelsk)
Stalin sine fangeleirer (russisk)
Avisartikler (russisk)


== Referanser ==
Papinian

Aemilius Papinianus eller Papinian (død 212 e.Kr.) var en senklassisk romersk jurist. Sammen med Septimius Severus var han elev av Cervidius Scaevola. Fra 203 var han praefectus praetorio (pretorianerprefekt). I 212 lot keiser Caracalla ham henrette.
Papinianus' hovedverk er en rekke quaestiones (spørsmål) og responsa (svar) til romerske rettsspørsmål. I senantikken ble han regnet som en av de store romerske juristene.


== Referanser ==


== Litteratur ==
«Papinianus, Aemilius» i Der kleine Pauly
Atom Egoyan

Atom Egoyan (født Atom Yeghoyan, armensk: Աթոմ Եղոյեան 19. juli 1960, i Kairo) er en kanadisk film- og teaterregissør, forfatter, produsent og skuespiller. Egoyans gjennombrudd var Exotica (1994) som hovedsakelig foregikk i og rundt en fiktiv strippeklubb. Den søte ettertid (The Sweet Hereafter) (1997) ble nominert til to Oscar. Han har vært leder av juryen for kortfilmer ved filmfestivalen i Cannes. Han har selv vunnet Cannes-festivalense pris for «spiritualitet» to ganger (1997 og 2008).

Egoyan ble født i Egypt som sønn av Shushan Devletian og Joseph Yeghoyan. Foreldrene var av armensk og egyptisk opphav og navnet «Atom» ble valgt for å markere byggingen av Egypts første atomreaktor.I 1999 ble Egoyan utnevnt til «Officer of the Order of Canada» og i 2015 ble han forfremmet til «Companion of the Order».


== Referanser ==


== Eksterne lenker ==
(en) Atom Egoyan på Internet Movie Database 
(sv) Atom Egoyan i Svensk Filmdatabas 
(da) Atom Egoyan på Filmdatabasen 
(da) Atom Egoyan på Scope 
(fr) Atom Egoyan på Allociné 
(en) Atom Egoyan på AllMovie 
(en) Atom Egoyan hos Rotten Tomatoes 
(en) Atom Egoyan hos The Movie Database
Unix-signal

Et Unix-signal er en begrenset form for interprosesskommunikasjon som er brukt i UNIX, Unix-lignende og andre POSIX-kompatible operativsystemer. Et signal er en asynkron notifikasjon som sendes til en prosess eller til en spesifikk tråd innenfor den samme prosess for å melde fra som en hendelse som har foregått. Signaler oppstod på 1970-tallet ved Bell Laboratories og ble senere spesifisert i standarden POSIX.

SIGINT (fra engelsk Signal Interrupt, avbruddssignal) er et signal som sendes til en prosess fra kjernen i operativsystemet. En slikt signal sendes for eksempel når en bruker ønsker å stoppe et program og trykker Control-C for å avslutte det.
SIGSEGV (fra engelsk Signal Segmentation Violation, minnesegmentsfeil-signal) er et signal som indikerer at en prosess har utført en minnesegmentsfeil.
SIGTERM (fra engelsk Signal Terminate, termineringssignal) er et signal som sendes til en prosess fra kjernen i operativsystemet, når det er et ønske om at denne prosessen skal avslutte. SIGTERM-signalet gir prosessen beskjed om å rydde opp etter seg og deretter avslutte. Velskrevne programmer er i stand til å fange opp, det vil si registrere at det har mottatt, et SIGTERM-signal og foreta den nødvendige opprydningen. Når et UNIX-operativsystem avsluttes er det normalt at et SIGTERM signal sendes til hver kjørende prosess. Deretter får programmene noen sekunder på å rydde opp, før eventuelle gjenværende programmer avsluttes med SIGKILL. Signalet sendes normalt ved hjelp av systemkallet eller kommandoen kill.
SIGKILL (fra engelsk Signal Kill, drapssignal) er et signal som brukes når en ønsker at en prosess skal bli drept. En prosess kan aldri fange opp, det vil si registrere at det har mottatt, et SIGKILL-signal, så en prosess kan aldri velge å overse et SIGKILL-signal. Dette gjør at det å sende et SIGKILL-signal til en prosess er en sikker måte å drepe prosessen på.Signalet sendes normalt ved hjelp av systemkallet eller kommandoen kill.


== Eksterne lenker ==
Unix Signals Table, Ali Alanjawi, University of Pittsburgh Arkivert 19. august 2015 hos Wayback Machine.
Man7.org Signal Man Page
Next Generation POSIX Threads

Next Generation POSIX Threads (NGPT) var et programvarebibliotek for Linux. Biblioteket kjørte i brukermodus, og sørget for en POSIX Threads API.
NGPT benyttet et modifisert grensesnitt til systemkallet fork(), og ble integrert i GNU C Library i den hensikt å være en erstatning for LinuxThreads.


== Eksterne lenker ==
Next Generation POSIX Threads (NGPT)
Liste over land og områder i Europa

Liste over land og områder i Europa:


== Land og områder i Europa ==


=== Anerkjente stater ===
     EU-land     EFTA-land


=== Delvis anerkjente stater ===


=== Avhengige områder og andre områder ===


== Referanser ==


== Se også ==
Liste over stater i Nord-Amerika
Liste over stater i Asia
Liste over land og områder i Afrika
Liste over land og områder i Sør-Amerika
Liste over stater i Oseania
X Games Norway 2017 – Ski Slopestyle kvinner

Ski Slopestyle for kvinner under X Games Norway 2017 ble avholdt i Hafjell med kun finale torsdag 9. mars 2017.
Norske Johanne Killi tok sitt første X Games-gull, etter sølv i Big Air under X Games Oslo 2016 og bronse i slopestyle under X Games Aspen 2016, foran franske Tess Ledeux og amerikanske Devin Logan.


== Resultat ==
Det ble kjørt 2 omganger og utøverens beste resultat ble tellende.


== Referanser ==


== Eksterne lenker ==
Offisielt nettsted
Sławomir Mrożek

Sławomir Mrożek (1930–2013) var en polsk dramatiker og tegner. Det absurde var et fremtredende trekk ved hans forfatterskap.Mrożek ble født i Borzęcin og vokste opp i Kraków. I 1963 flyttet han til Italia og deretter Frankrike hvor han fikk fransk statsborgerskap. 
Etter krigen begynte han å studere arkitektur, orientalisme og kunsthistorie, men likte ingen av dem. I 1950 debuterte han som karikaturtegner, og i 1953 ble han fast karikaturtegner i ukeavisen Przekrój. I denne tiden var han en overbevist tilhenger av kommunismen.Mrożek slo igjennom i 1957 med Elefanten, en samling satirisk-humoristiske noveller gjennomsyret av absurd komikk og virtuos parodiering. Mest kjent ble han for sine groteske og farseaktige skuespill, som for eksempel Politi (1958), Kalkunen (1960), Striptease (1961), Tango (1964), Testarium (1968), En lykkelig begivenhet (1971) og Slaktehuset (1975).
Under en reise sammen med kona i Italia i 1963 hoppet de av, og han ble på slutten av tiåret fratatt sitt polske statsborgerskapet etter at han i et åpent brev hadde kritisert landets involvering i invasjonen av Tsjekkoslovakia. Han bodde deretter 22 år i Frankrike. Han bodde også i USA og Tyskland, før han i 1996 flyttet tilbake til Polen. I 2002 fikk han hjerneslag og han mistet tale- og skriveevnen. Etter en lang terapi fikk han tilbake skriveevnen. I 2008 flyttet han til Nice, Frankrike, der han døde i 2013.Flere av hans verker er blitt overført til norsk fjernsynsteater.


== Referanser ==


== Eksterne lenker ==
(en) Sławomir Mrożek – kategori av bilder, video eller lyd på Commons 
(en) Sławomir Mrożek – galleri av bilder, video eller lyd på Commons 
(en) Sławomir Mrożek på Internet Movie Database
Atlas Elektronik

Atlas Elektronik er en tysk produsent av våpensystemer. De er omtalt som en «ledende leverandør av sonarsystemer, våpenstyring og andre sentrale komponenter i denne typen kampsystemer», og har også lang erfaring med å tungvektstorpedoer, som brukes på bl.a ubåter. F.o.m 2017 er selskapet et heleid datterselskap av ThyssenKrupp.


== Historie ==
Inntil 2003 var Atlas Elektronik en del av selskapet  STN Atlas Elektronik GmbH, et joint venture mellom Rheinmetall and BAE Systems. BAE's opprinnelige eierskap i selskapet strakk seg tilbake til 1997 da British Aerospace (som ble BAE Systems etter fusjonen med Marconi Electronic Systems) kjøpte opp 49 % av selskapet av Rheinmetall.
I 2003 ble selskapet splittet opp; Rheinmetall kjøpte divisjonen som drev med land-systemer (Rheinmetall Defence Electronics) mens BAE beholdt kontrollen over den maritime virksomheten og beholdt navnet Atlas Elektronik.
Selskapet forble et datterselskap av BAE Systems inntil desember 2005 da det ble solgt til ThyssenKrupp og EADS. I januar 2017 solgte sistnevnte, da kjent som Airbus Group, sin andel på 49 prosent til ThyssenKrupp, slik at disse ble eneeier.


== Diverse produkter fra STN Atlas Elektronik og Atlas Elektronik ==
EMES-18 og senere MOLF ildledingsystem brukt på Leopard 1 og M48A5 stridsvogner
CSU83 sonar på Ula-klassen, herunder KNM «Utvær»
Sonar til Kobben-klassen


== Referanser ==
C/N-forholdet

C/N– og eller C/P–forholdet er indirekte tall på hvor lett nedbrytbart organisk materiale er. Tallet står for forholdet mellom opptakbart karbon (C) og nitrogen (N) sammen med forholdet mellom karbon og fosfor (P). Dette kommer av, at mikroorganismer trenger nitrogen og fosfor til diverse stoffer og arganer eller organeller (cellemembran, DNA, proteiner og mye mer), for å vokse. Så her finner en forklaringen på, at f.eks. sagflis brytes mye saktere ned enn gresset fra plenklipp ved ellers like luftblandings–, temperatur– og fordelingsforhold. Med «fordelingsforhold» menes overflaten av partiklene sett i forhold til volum. Altså for å ta en parallell; en kg strøsukker har mye større areal enn en kg sukkerbiter. Dette er for materialet er mye finere oppdelt.
Utav dette så kan en også se, at det kan lønne seg å gjødsle kompost som er rik på materialer med et lavt C/N– og/eller C/P–forhold. Hvis det er ønskelig, at denne komposten brytes ned relativt fort.
Av dette her så ser en også grunnen til, at rein sagflis blir nedbrutt så sakte.


== Liste over C/N–forhold ==
Humus            10:1
Grønnmasse        7:1
Ertehalm         15:1
Husdyrgjødsel    20:1
Løv              50:1
Havrehalm        50:1
Fersk sagflis   500:1


== Referanser ==
Kernel preemption

«Forkjøpsrett» i operativsystemkjernen (engelsk: kernel preemption) er en metode som hovedsakelig benyttes av monolittiske kjerner og hybridkjerner. Den består i at alle eller det meste av utstyrsdrivere kjører i operativsystemkjernen, mens skedulereren har tillatelse til å tvinge frem kontekstskifter på en utstyrsdriver eller en del av kjernen mens den kjører. Dette er fleroppgavekjøring med «forkjøpsrett», og står i kontrast til kooperativ fleroppgavekjøring hvor prosesser venter på at utstyrdriveren eller kjernefunksjonen skal avslutte sin utførelse og returnere kontrollen over prosessoren til skedulereren.


== Referanser ==